cyanic-selkie/wikianc huggingface dataset:
Պոդլեսնոե (ավան, Լիպովեցի շրջան)
Պոդլեսնոե (Підлісне), ավան Ուկրաինայի Վիննիցայի մարզի Լիպովեցի շրջանում։
2001 թվականի տվյալներով Պոդլեսնոե ավանում բնակվում էր 39 մարդ։ Բնակավայրը զբաղեցնում է 0,144 կմ² տարածք։ Բնակչության խտությունը կազմում էր 270,83 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Լիպովեցի շրջանի բնակավայրեր Կատեգորիա:Ուկրաինայի ավաններ
Վիեննայի պետական օպերա
Պատմություն
Վիեննայի պալատական օպերան ստեղծվել է 17-րդ դարի կեսին։ 17-18-րդ դարերին ներկայացումները տրվել են տարբեր թատրոններում։ 17-րդ դարի վերջերին և 18-րդ դարի սկզբին թատրոնի խաղացանկի հիմքը կազմել են իտալական օպերաները։
18-րդ դարի կեսից Վիեննայի պալատական օպերայի վրա էական ազդեցություն է գործել Ք․ Վ․ Գւյուկի օպերային ռեֆորմը, ձեավորվել է ազգային օպերային ոճ (Ի․ Ումլաուֆի, Կ․ Դիտերսդորֆի, Ամադեուս Մոցարտի օպերաների բեմադրությունը)։
19-րդ դարում թատրոնում բեմադրվել են գերմանական, ավստրիական, իտալական և ֆրանսիական կոմպոզիտորների օպերաներ, հանդես են եկել Եվրոպայի ականավոր շատ երգիչներ։
1880-ական թվականներին Ռիխտերի (երաժշտական տնօրեն և դիրիժոր՝ 1875 թվականից) և հատկապես Գ․ Մահլերի (թատրոնը ղեկավարել է 1897-1907 թվականներին) գործունեության շնորհիվ Վիեննայի պետական օպերան դարձել է Եվրոպայի լավագույն օպերային թատրոններից մեկը։ 1869 թվականին թատրոնը ստացել է սեփական շենք։ Այստեղ բեմադրվել են Ամադեուս Մոցարտի, Լուդվիգ վան Բեթհովենի, Ռիխարդ Վագների, Ջուզեպպե Վերդիի, Կ․ Դեբյուսիի, Ռիխարդ Շտրաուսի, ինչպես և (Վիեննայում առաջին անգամ) Պյոտր Չայկովսկու («Եվգենի Օնեգին», «Պիկովայա դամա», «Իոլանտա») օպերաները։
1920-ական թվականներին․ թատրոնի խաղացանկում մեծ տեղ են գրավել Ա․ Շյոնբերգի, Է․ Կշենեկի, Ա․ Բերգի, Է․ Կոռնգոլդի օպերաները։ Ֆաշիստական օկուպացիայի տարիներին (1938-1944) թատրոնը ճգնաժամ է ապրել։ 1945 թվականին Վիեննայի ռմբակոծման ժամանակ թատրոնի շենքը ավերվել է (վերականգնվել է 1955 թվականին)։ 1945 թվականին երկրի ազատագրումից հետո Վիեննայի պետական օպերան կրկին նվաճել է Ավստրիայի առաջատար երաժշտական կենտրոնի փառքը։
1940-1960-ական թվականներին թատրոնի խաղացանկում դասական գործերի կողքին տեղ են գրավել ժամանակակից կոմպոզիտորների օպերաներ (Կ․ Օրֆ, Վ․ էգկ, Պ․ Հինդեմիթ, Ֆ․ Պուլենկ, Ի․ Պիցետտի և ուրիշներ)։ Այստեղ հանդես են եկել Ավստրիայի և այլ երկրների լավագույն երգիչները, խոշորագույն դիրիժորներ Կ․ Կրաուսը, Ռ․ Շտրաուսը, Բ․ Վալտերը, Օ․ Կլեմպերերը, Վ․ Ֆուրտվենգլերը, Ցո․ Կրիպսը, Վ․ դե Սաբատան, Կ․ Բյոմը, Դ․ Միտրոպուլոսը, Լ․ Բեռնստայնը և ուրիշներ։
Տես նաև
Angizia — рок-группа, работающая в стиле авангардный метал, все участники которой являются музыкантами Венской государственной оперы.
Արտաքին հղումներ
Կատեգորիա:Թատրոններ այբբենական կարգով Կատեգորիա:Ավստրիայի օպերային թատրոններ Կատեգորիա:Վիեննայի տեսարժան վայրեր Կատեգորիա:Թատրոնը 1861 թվականին Կատեգորիա:Շենքեր և շինություններ, զբաղեցրած 1861 թվականին Կատեգորիա:1869 կառուցումն ավարտված թատրոններ Կատեգորիա:Նեոռենեսանս ճարտարապետություն Կատեգորիա:Ներքին քաղաք Կատեգորիա:Վիեննայի պետական օպերա Կատեգորիա:Բալետի թատրոններ Կատեգորիա:Վիեննայի մշակութային վայրեր
Կարամալի (գյուղ, Չիշմինսկի շրջան)
Կարամալի (Карамалы, Ҡарамалы), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 65 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Չիշմինսկի շրջանի բնակավայրեր
Տեղափոխականություն
Տեղափոխականություն, տեղափոխական օրենք, երկտեղ գործողության հատկություն, ըստ որի օբյեկտների տեղերը փոխելիս գործողության արդյունքը չի փոխվում՝ а×Ь=Ь×а։ Տեղափոխականությունով օժտված գործողության օրինակներ են թվերի գումարումն ու բազմապատկումը, բազմությունների հատումն ու միավորումը։ Տեղափոխականությունով օժտված չեն օրինակ՝ թվերի բաժանումն ու հանումը, մատրիցների բազմապատկումը, վեկտորական արտադրյալը և այլն։
Կատեգորիա:Բինար գործողություններ Կատեգորիա:Աբստրակտ հանրահաշիվ Կատեգորիա:Սիմետրիա Կատեգորիա:Ֆիզիկայի հասկացություններ Կատեգորիա:Ֆունկցիոնալ անալիզ Կատեգորիա:Տարրական հանրահաշիվ
Վլադիմիր Տենդրյակով
Վլադիմիր Ֆեոդորովիչ Տենդրյակով (Влади́мир Фёдорович Тендряко́в, ), ռուս խորհրդային գրող։
Կենսագրություն
1951 թվականին ավարտել է Մաքսիմ Գորկու անվան գրականության ինստիտուտը։ Սոցիալ-տնտեսական ու բարոյական սուր խնդիրներ են առաջադրված Տենդրյակովի ակնարկներում, վիպակներում ու պատմվածքներում («Իվան Չուպրովի անկումը», 1953, «Վատ եղանակներ», 1954, «Անհամապատասխան էր» (1954, կինոնկար՝ «Օտար ազգականը», 1956), «Դարուփոսեր», 1956, «Ձիգ հանգույց» (1956, կինոնկար՝ «Մաշան կյանք է մտնում», 1957), «Վախճան», 1968, «Երեք պարկ աղբոտ ցորեն» (1973, բեմականացումը՝ 1975) և այլն)։ Տենդրյակովը ձևավորվել է առավելապես որպես կարճ վիպակի վարպետ («Երեքնոց, յոթնոց, մեկնոց», 1960, «Դատ», 1961, համանուն կինոնկար՝ 1962, «Կարճ միացում», 1962, «Գտածո», 1965 և այլն)։ «Թռչող օրվա հետևից» (1959) վեպում, «Հրաշագործը» (1958, համանուն կինոնկար՝ 1960, հայերեն հրատարակություն՝ 1959), «Գարնանային վայրիվերումներ» (1973) և այլ վիպակներում արծարծված են դաստիարակության հարցեր։
Տենդրյակովը պարգևատրվել է 2 շքանշանով։
Ծանոթագրություններ
Կատեգորիա:Աշխատանքային կարմիր դրոշի շքանշանի ասպետներ Կատեգորիա:Կաթվածից մահացածներ Կատեգորիա:Մաքսիմ Գորկու անվան գրականության ինստիտուտի շրջանավարտներ Կատեգորիա:Կունցևոյի գերեզմանատանը թաղվածներ Կատեգորիա:Խորհրդային տղամարդ գրողներ Կատեգորիա:ԽՍՀՄ գրողների միության անդամներ Կատեգորիա:Խորհրդային գրողներ Կատեգորիա:Խորհրդային սցենարիստներ Կատեգորիա:ԽՄԿԿ անդամներ Կատեգորիա:Խորհրդային վիպասաններ Կատեգորիա:Խորհրդային պատմվածքագիրներ Կատեգորիա:20-րդ դարի պատմվածքագիրներ
Գաղտնի շրջան (հեռուստասերիալ)
Գաղտնի շրջան (The Secret Circle) (The Secret Circle), գրող Լիզա Ջեյն Սմիթի համանուն վեպերի շարքի մոտիվներով նկարահանված ամերիկյան հեռուստասերիալ, որի պրեմիերան կայացել է 2011 թվականի սեպտեմբերի 15-ին՝ «Վամպիրի օրագրերը» սերիալի երրորդ եթերաշրջանի առաջին սերիայի հեռարձակումից անմիջապես հետո ։
2012 թվականի մայիսի 1-ին սերիալի նկարահանումները դադարեցրին ցածր վարկանիշների պատճառով ։
Սյուժե
Քեսսի Բլեյքի համար աշխարհը գլխիվայր է շրջվում այն բանից հետո, երբ նրա մայրը մահանում է խորհրդավոր հանգամանքներում։ Սա ստիպում է Քեսսիին տեղափոխվել իր տատիկի Ջեյնի մոտ՝ Վաշինգտոնի Չենս Հարբոր քաղաք։ Փորձելով հաշտվել իր նոր կյանքի հետ, Քեսսին արագ լեզու է գտնում իր սիրելի համադասարանցու՝ Դիանա Միդի հետ, որն առաջարկում է Քեսսին համակերպվել իր նոր միջավայրին ու ծանոթացնում է նրան Ֆեյ անունով հայտնի մի «այլասերված աղջկա» հետ, ինչպես նաև նրա խորհրդավոր ընկերուհու՝ Մելիսայի և Նիկի հետ. վերջինս Քեսսիի հարևանն է։ Ամեն ինչ բարդանում է, երբ Քեսսին հանդիպում է Ադամին՝ Դիանայի ընկերոջը, ում հետ նա անսպասելիորոն սերտ կապվածություն է զգում։
Երբ նա հանդիպում է իր մոր դպրոցական ընկերուհու՝ Դոն Չեմբերլենի հետ, ով դպրոցի տնօրենն է և Ֆեյի մայրը, Քեսսինն սկսում է հետաքրքրվել, թե ինչու նրա մայրը երբեք չի պատմել նրան այն քաղաքի մասին, որտեղ անցել է իր մանկությունը։ Երբ սկսում են տեղի ունենալ տարօրինակ ու խորհրդավոր բաներ, Քեսսիի նոր ընկերները ստիպված են լինում նրան պատմել իրենց գաղտնիքը, որ նրանք բոլորը վհուկներ են, և Քեսսիի հայտնվելուց հետո Շրջանը ամբողջական կդառնա։ Ամենևին էլ պատահականություն չէ որ, Շրջանը կրկին միավորվել է։ Նրանց ծնողները իրենց սեփական ծրագրերը ունեն Շրջանի հզորացման հետ կապված․․․
Ավետում (նկար, Գրիգոր Ծաղկող)
Ավետում, Գրիգոր Ծաղկող մանրանկարչի 1232 թվականին ստեղծված մանրանկար ։ Բացառիկ տեղ է գրավում Թարգմանչաց ավետարանի նկարազարդումների շարքում ։ Որևէ տեղեկություն չկա, թե որտեղ է ստեղծվել մանրանկարը, բայց դրամատիկ կոլորիտը, գործող անձանց ու պայմանական բնանկարի տագնապալից արտահայտությունները, ենթադրում են, որ ծաղկողը Անիի, Բարձր Հայքի, կամ Արցախի դպրոցներից որևէ մեկին է պատկանում ։
Հեղինակ և տարեթիվ
Մանրանկարի, ինչպես նաև Ավետարանի բոլոր տերունական նկարների հեղինակը 13-րդ դարի մանրանկարիչ Գրիգոր Ծաղկողն է, որի անունը պահպանվել է Մարկոսի ավետարանառաջի գլխազարդի ստորին գերանի վրա. «Տէր Աստուած ողորմեա Գրիգորի ծաղկողի, ամէն, ամէն» (էջ 115ա)։ Գրիգոր Ծաղկողը ավետարանի էջերից մեկի գրառումում իրեն նկարիչ է անվանում՝ «Տէր Աստուած, ողորմեա նկարիչ Գրգորի և աշխատողաց ի սմայ» ։ Գրիգորի ձեոքով արվել է նաև ծաղկազարդման թվականի վերաբերյալ հիշատակագրություն, գրված համաբարբառի վերջին զույգ խորանների գլխազարդերի ստորին գերանների վրա՝ «Ի թւիս ՌՁԱ (1232) ծաղկազարդեցաւ սուրբ Աւետարանս բարեխաւս առ Ք[րիստո]ս Յ[իսու]ս ի Տ[Է]ր մեր» (էջ 9բ—10ա)։ Թվականը կրկնված է նաև 311ա էջում, լուսանցազարդի շրջանակի մեջ՝ «Թիւ. ՌՋԱ (1232) ծա[ղկեցաւ]» ։
Նկարագրություն
Մանրանկարը գտնվում է Մատենադարանում պահվող Թարգմանչած ավետարանի (համար 2743 ) Ղուկասի բնագրի սկզբում (էջ 188բ)։ Նկարված է ինչպես և ձեռագրի բոլոր էջերը՝ 30,1 X 23,2 սմ չափսի մագաղաթի վրա և տերունական յոթ մանրանկարներից մեկն է ։ Այն ձեռագրի ամենագունեղ պատկերն է, որտեղ հեղինակը առավելագույնի է հասցրել պատկերի զգացմունքային հագեցվածությունը ։
Կոմպոզիցիա
Գրիգոր Ծաղկողը կոմպոզիցիայում պահել է մանրանկարաչական ավանդույթները, բայց իր՝ բոլորովին ինքնուրույն ոճով ։ Ավետման պատկերում ձախից ներկայացված է Գարրիել հրեշտակապետը՝ հագին կապույտ զգեստ և բաց վարդագույն թիկնոց։ Նկարիչն օժտել Է նրան բարձրահասակ թևավոր պատանու կերպարանքով, բայց ծերունական դիմագծերով։ Ձախ ձեռքին կարմիր գավազան է, իսկ աջը պարզել Է առաջ որպես խոսքի և օրհնության նշան։ Հրեշտակապետի կերպարանքը իշխող Է մանրանկարում, և այդ իսկ պատճառով աջում գտնվող Մարիամը ավելի փոքր Է թվում։ Վերշինս պատկերված Է նստած, կապույտ զգեստով և գլխանոց ունեցող մուգ կարմրաշագանակագույն թիկնոցով, ոտքերին՝ կարմիր կոշիկներ։ Գլխաշորր ամուր գրկել է գլուխը, որը մի փոքր թեքվել է առաջ, սրտին հպված աջը մատնում է ներքին թրթիռը, մարմնի երկայնքով ցած է ձգվում մանվածքի կարմիր թելը, ձախ ձեռքը անուժ կախվել է։
Մարիամը թեև ուշադիր և խոնարհ լսում է Գաբրիել հրեշտակապետին, բայց հուզված, շփոթված է և ներքին կասկած կա հայացքում։ Նա մի փոքր առաջ է ձգվել աթոռից։ Նա կրծքին է հպել կարմիր թելի իլիկը, ձախ ձեռքով, որ հանգչում Է ծնկին՝ բռնել է թելի ծայրը։ Աստվածամոր դիրքը և շարժումը նշանակում են, որ նա խոնարհությամբ, բայց և հոգեկան տագնապով ունկնդրում Գաբբիելի խոսքերը։ Պատկերում ընդհանուր դրամատիզմ կա։
Իրավիճակը հիշեցնում է Հովհան Ոսկեբերանին վերագրվող տողերը, երբ Մարիամին թվում է, թե Գաբրիելը եկել է իրեն գայթակղելու ։
Գունային լուծում
Գրիգոր Ծաղկողը հուզական առավելագույն տպավորության հասնելու համար երփնագրի և գծային հնարքների հետաքրքրական միջոցներ է օգտագործել, որոնք շեշտված արտահայտչականություն են հաղորդել կերպարներին։ Մարիամը և Գաբրիելը հակադրված են ընդհանուր գունային լուծումներով ։ Մարիամի զգեստի ծալքերի տեխնիկան անգամ ամբողջովին հակառակ է Գաբրիելի հանդերձների ներկայացման ձևին։ Մուգ շագանակագույն թիկնոցի ֆոնին տագնապալից առանձնանում է թելի և իլիկի կարմիրը։ Նրա զգեստների վրա չկա և ոչ մի լուսավոր բիծ։ Հրեշտակապետի թիկնոցն ու պատմուճանը լցված են շարժուն գծանկար ունեցող ծալքերով և սպիտակ գծերի ալիքների խաղով։ Հակադրությամբ են տրված դարսերի լուսավոր ու ստվերոտ մասերը։ Մարիամի զգեստի գույնը մուգ է։ Դա ուժեղացնում էր նրա հողեղեն Էության տպավորությունը, իսկ հրեշտակապետի բաց գույնի հանդերձանքը ընդգծում է նրա երկնային լինելը ։ Ընդհանուր պատկերում մութ երանգներին տեղ-տեղ հակադրվում են թանձր կապույտի և կարմիրի բոցավառումները։ Դարչնագույն և մոխրագույն երանգներին հաջորդում են վարդագույնն ու երկնագույնը ։
Ծանոթագրություններ
Կատեգորիա:Հայկական մանրանկարչություն Կատեգորիա:Գրիգոր Ծաղկողի մանրանկարներ Կատեգորիա:13-րդ դարը արվեստում
(9514) Դեյնեկա
(9514) Դեյնեկա (Deineka), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 27-ին Լյուդմիլա Ժուրավլյովայի կողմից Նաուչնիում ։
Միջին հեռավորությունը Արեգակից կազմում է 2,329746 ա. մ., առավելագույնը մոտենում է 1,727 ա. մ. հեռավորության վրա և հեռանում 2,9325 ա. մ. ։ Արեգակի շուրջ մեկ ամբողջական պտույտ է կատարում 1298,86 երկրային օրվա ընթացքում, իր ուղեծրով շարժվելով միջինում 0,277167 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,4° անկյուն։
Արտաքին հղումներ
Կատեգորիա:1973 թվականին հայտնաբերված աստղագիտական մարմիններ Կատեգորիա:Լյուդմիլա Ժուրավլյովայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ռեկոնկիստա (Արգենտինա)
Ռեկոնկիստա  (Reconquista), քաղաք Արգենտինայի հյուսիսում՝ Սանտա Ֆե պրովինցիայում, որի կազմի մեջ մտնող Խեներալ Օբլիգադո դեպարտամենտի վարչական կենտրոնն է։ Իրենից դեպի հյուսիս ընկած Ավելյանեդու փոքր քաղաքի հետ կազմում է ոչ մեծ ագլոմերացիա՝ 107 900 բնակչով (2013)։ 2010 թվականի տվյալներով բուն քաղաքի բնակչության թվաքանակը եղել է 99.288 (այդ ցուցանիշով պրովինցիայի խոշորագույն բնակավայրերից մեկն է)։ Ընկած է Պարանա գետի ձախ ափին՝ հակառակ ափին գտնվող Գոյա քաղաքի դեմ-հանդիման։ Ունի նավահանգիստ, օդանավակայան, երկաթուղային կայարան։
Պատմություն
1998 թվականին այստեղ արձանագրվել է վարակիչ դեղնախտի տարածման բարձր մակարդակ. վարակի աղբյուրը գտնվել է քաղաքի կենտրոնական հիվանդանոցում ։
Կլիմա
Ռեկոնկիստային բնորոշ է մերձարևադարձային խոնավ կլիման. ձմռանը օդի միջին ջերմաստիճանը 14 °C է, ամռանը՝ 26 °C, տեղումների տարեկան միջին քանակությունը՝ 1290 մմ։
Արտաքին հղումներ
Կատեգորիա:Արգենտինայի քաղաքներ Կատեգորիա:Արգենտինայի բնակավայրեր Կատեգորիա:Նավահանգստային քաղաքներ
Ահմեդօղլու
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
(1660) Վուդ
(1660) Վուդ (Wood), աստերոիդ աստերոիդների հիմնական գոտում։ Հայտնաբերվել է 1953 թվականի ապրիլի 7-ին Յակոբ Բրյուերի կողմից Յոհանեսբուրգում ։
Միջին հեռավորությունը Արեգակից կազմում է 2,395643 ա. մ., առավելագույնը մոտենում է 1,674 ա. մ. հեռավորության վրա և հեռանում 3,1173 ա. մ. ։ Արեգակի շուրջ մեկ ամբողջական պտույտ է կատարում 1354,35 երկրային օրվա ընթացքում, իր ուղեծրով շարժվելով միջինում 0,26581 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 20,57° անկյուն։
Արտաքին հղումներ
Կատեգորիա:1953 թվականին հայտնաբերված աստղագիտական մարմիններ Կատեգորիա:Յակոբ Բրյուերի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ցինկի օրգանական միացություններ
Ցինկօրգանական միացություններ,մոլեկուլում Zn-C կապ պարունակող մետաղօրգանական միացություններ։ Առաջինը սինթեզել է անգլիացի քիմիկոս Է․Ֆրանկլենդը (1849)։ Ալկիլ ցինկօրգանական միացությունները հեղուկներ են, արիլները՝ բյուրեղականնյութեր։ Խառը ցինկօրգանական միացությունները սպիտակ, չհալվող, օրգանական լուծիչներում լուծելի նյութեր են։ Ցածր մոլեկուլային ցինկօրգանական միացությունները քիմիապես ակտիվ են՝ ինքնաբոցավառվում են օդում, փոխազդում սպիրտների, թթուների, ամինների, ալդեհիդների հետ, CO2–ի հետ առաջացնում են կարբոնաթթուների աղեր, էլեկտրոնների դոնորների հետ՝ կոմպլեքսային միացություններ, ջրում արագ հիդրոլիզվում են։ Ցինկօրգանական միացությունները ստանում են ցինկի հալոգենիդների և մագնեզիումօրգանական միացությունների կամ ալկիլհալոգենիդների և Zn–Сu համաձուլվածքների փոխազդմամբ։ Ցինկօրգանական միացությունները քիմիական հատկություններով նման են ոչ անցումային մետաղների մետաղօրգանական միացություններին, սակայն, պակաս ռեակցիոնունակ են, քան լիթիում և մագնեզիում օրգանական միացությունները։ Օգտագործվում են օրգանական սինթեզում և որպես կատալիզատորներ։
Եվգենի Կիսելյով
Եվգենի Ալեքսեևիչ Կիսելյով (Евгений Алексеевич Киселёв), խորհրդային, ռուս և ուկրաինացի լրագրող, մեդիա մենեջեր, քաղաքական դիտորդ, «Ուկրաինա 24» հեռուստաալիքի հաղորդավար
1984 թվականից աշխատում է խորհրդային, ապա ռուսական հեռուստատեսությունում։ 1993 թվականի հոկտեմբերից մինչև 2001 թվականի ապրիլ՝ ՆՏՎ հեռուստաալիքի աշխատակից։ 2008 թվականից աշխատում է ուկրաինական հեռուստատեսությունում։
Սկզբնական շրջան
Ծնվել է 1956 հունիսի 15-ին Մոսկվայում՝ մետալուրգիական ինժեների ընտանիքում։ Հայրը՝ Ալեքսեյ Ալեքսանդրովիչ Կիսելյովը (1911-1988), խորհրդային գիտնական, ինժեներ, ավիացիայի և հրթիռային մետալուրգիայի բնագավառի մասնագետ էր։ Միջնակարգ կրթությունը ստացել է Մոսկվայի երկաթուղու անգլերենի խորացված ուսումնասիրությամբ թիվ 123 հատուկ դպրոցում։
1979 թվականին գերազանցությամբ ավարտել է Մոսկվայի Մ.Վ.Լոմոնոսովի անվան պետական համալսարանի Ասիայի և Աֆրիկայի երկրների ինստիտուտի պատմաբանասիրական ֆակուլտետը՝ «պատմաբան-արևելագետ» մասնագիտությամբ։ 1977-1978 թվականներին պրակտիկա է անցել Իրանում։
1979-1981 թվականներին ծառայել է որպես սպա-թարգմանիչ Աֆղանստանում, որտեղ աշխատել է խորհրդային ռազմական խորհրդականների խմբում որպես թարգմանիչ։
1981-1984 թվականներին պարսկերեն է դասավանդել Ռուսաստանի Անվտանգության դաշնային ծառայության ակադեմիայում։
ԽՍՀՄ-ում
1984-1987 թվականներին աշխատել է ԽՍՀՄ պետական հեռուստառադիոհեռարձակման ընկերության Մերձավոր և Մերձավոր Արևելքի երկրների հեռարձակման գլխավոր խմբագրական կոլեգիայում։
1987-1990 թվականներին եղել է «90 րոպե» (հետագայում՝ «120 րոպե») հաղորդաշարի («Կենտրոնական հեռուստատեսության առաջին հաղորդումը») և Կենտրոնական հեռուստատեսության լրատվական հաղորդումների թղթակից։
1990 թվականին եղել է «ТСН» լրատվական հաղորդաշարի հաղորդավարներից մեկը։
Բլոգեր և հեղինակային սյունակներ
Կատեգորիա:ԽՄԿԿ անդամներ Կատեգորիա:Ուկրաինացի լրագրողներ Կատեգորիա:Ռուս լրագրողներ Կատեգորիա:Խորհրդային լրագրողներ Կատեգորիա:Ուկրաինացի հաղորդավարներ Կատեգորիա:Ռուս հաղորդավարներ Կատեգորիա:ՏԷՖԻ մրցանակի դափնեկիրներ Կատեգորիա:Pages with unreviewed translations Կատեգորիա:Ռուսաստանում «օտարերկրյա գործակալներ» ճանաչված անձինք
Գրեգ Հենդս
Գրեգ Հենդս (Gregory William Hands, ), բրիտանացի քաղաքական գործիչ, Դևիդ Քեմերոնի երկրորդ կաբինետում Գանձապետարանի գլխավոր քարտուղար (2015-2016)։
Կենսագրություն
Գրեգ Հենդսը ծնվել է Նյու Յորքում (թեև նրա ծնողները Բրիտանիայի քաղաքացիներ են) և ԱՄՆ-ում է անցկացրել կյանքի առաջին յոթ տարիները։ Ավելի ուշ ընտանիքը վերադարձել է Մեծ Բրիտանիա, և պատանի Գրեգորին փոխել է մի քանի պետական դպրոցներ, քանի որ Լեյբորիստական կառավարությունը 1974-1979 թվականներին իրականացրել է նրանց ցանցի կրճատման քաղաքականություն։ 1984 թվականին ավարտել է Ամերշեմում (Բակինգեմշիր) Դոկտոր Կալոների անվան քերական դպրոցը (Dr Challoner ' s Grammar School) ։ Ավելի ուշ ավարտել է Քեմբրիջի համալսարանի Ռոբինսոնի քոլեջը, որտեղ եղել է պահպանողական ասոցիացիայի (CUCA) բաժանմունքի քարտուղարհի (Treasurer of the Household) պաշտոնում ։
Համալսարանում ուսումնասիրության ընթացքում վերցրել է ակադեմիական արձակուրդ, որը տեղի է ունեցել Արևմտյան Բեռլինում, տարվել է Արևելյան Եվրոպայով, սովորել գերմաներեն և ֆրանսերեն ի լրումն չեխերենին և սլովակերենին։ Քեմբրիջի ավարտից հետո տասը տարի զբաղվել է բիզնեսով Լոնդոնում և Նյու Յորքում, 1998 թվականին առաջին անգամ պահպանողականներից ընտրվել է Լոնդոնի Ֆուլհեմ շրջանի խորհուրդ ։
2005 թվականին Գրեգ Հենդսը Պահպանողական կուսակցության թեկնածու էր առաջադրվել Լոնդոնի Համերսմիթ և Ֆուլհեմ (Hammersmith and Fulham) ընտրատարածքում, որտեղ հաղթանակ է տարել։ 2010 թվականի խորհրդարանական ընտրությունների ժամանակ այդ շրջանը վերակազմավորվել է և Հենդսը կրկին անցել է Համայնքների պալատ, սակայն Չելսիի և Ֆուլհեմի շրջանում (Chelsea and Fulham): 2009-2010 թվականներին եղել է ֆինանսների ստվերային նախարար, 2010-2011 թվականներին՝ Գանձապետարանի կանցլեր Ջորջ Օսբորնի խորհրդարանական անձնական քարտուղար (PPS), 2011-2013 թվականներին՝ մեծամասնության խորհրդարանական կազմակերպչի օգնական (Assistant Government Whip), 2013-2015 թվականներին զբաղեցրել է ավագ խորհրդարանական կազմակերպչի տեղակալի պաշտոնը՝ լինելով Միապետի պալատի գանձապահի (Treasurer of the Household) պաշտոնում ։
2015 թվականի մայիսի 7-ին հերթական խորհրդարանական ընտրություններում Հենդսը համոզիչ հաղթանակ է տարել իր նախկին շրջանում՝ ընտրողների ձայների 62,9%-ի արդյունքով՝ նրա մրցակիցներից ուժեղագույն լեյբորիստ Ալեքսանդրա Սանդերսոնի (Alexandra Sanderson) 23,1%-ի դիմաց ։
2015 թվականի մայիսի 11-ին Դևիդ Քեմերոնը ընտրությունների արդյունքում ձևավորել է իր երկրորդ կաբինետը, որտեղ Գրեգ Հենդսը ստացել է Գանձապետարանի գլխավոր քարտուղարի պորտֆելը ։
2016 թվականի հուլիսի 14-ին Թերեզա Մեյի աշխատասենյակում Գանձապետարանի գլխավոր քարտուղար է նշանակվել Դևիդ Գոկը ։
2017 թվականի հունիսի 13-ին Մեյի երկրորդ կաբինետի ձևավորման ժամանակ նշանակվել է Լոնդոնի հարցերով կրտսեր նախարար ։
2018 թվականի հունվարի 9-ին զանգվածային կադրային փոփոխությունների ընթացքում աշխատասենյակում պահպանել է միայն առևտրի կրտսեր նախարարի պաշտոնը ։
Անձնական կյանք
Գրեգ Հենդսը ամուսնացած է Իրինա Հունդտի (Irina Hundt) հետ, որը ծնվելուց հետո կիսով չափ գերմանուհի է ԳԴՀ-ից, կիսով չափ՝ ռուս։ 2010 թվականի մայիսին կայացած ընտրություններում ստանալով ձայների մոտ 60 տոկոսը՝ Հենդսը մամուլի համար արված հայտարարության մեջ կատակել է, որ իր կինը տպավորված չէ այդ արդյունքից, քանի որ այնտեղ, որտեղից ինքն է ծնունդով, հաջողակ թեկնածուն միշտ 99 %-ից ավելի է ստացել ։
Արտաքին հղումներ
Կատեգորիա:Մեծ Բրիտանիայի քաղաքական գործիչներ Կատեգորիա:Բրիտանացի գործարարներ
Պլան 9
Պլան 9, 1980-ականներին Բելլի լաբորատորիայի կողմից թողարկված օպերացիոն համակարգ     ։ Համակարգը ստեղծվել է ցանցերի և աշխատանքային կայանների շնորհիվ։ Համակարգի հիմքում ընկած էր յունիքսի գաղափարը՝ «Ամեն ինչ ֆայլ է»։
2000 թվականին համակարգը դուրս եկավ բաց ներքին կոդով և 2002 թվականին ազատ լիցենզիայով (Lucent Public License), որը հաստատված էր OSI կողմից    ։
2014 թվականի փետրվարին Կալիֆորինիական համալսարնը Բերկլիում Alcatel-Lucent ընկերությունից ստացավ Plan 9-ի ներքին կոդը GNU GPLv2-ի տակ թողարկելու իրավունք ։
Պլան 9-ը ունի շատ փոքր կոդ, և տեսականորեն այն կարող է աշխատել ցանկած պրոցեսսորի վրա, որը ապահովում է ապպարատային MMU։
Ներկա պահին կարելի է Bell Labs կայքից ներբեռնել համակարգի չորրորդ տարբերակը, որը ստեղծված է x86-ի համար։
Պլան 9-ից ոգեշնչված այլ օպերացիոն համակարգեր են՝ Harvey OS-ը և Jehanne OS-ը ։
Հայեցակարգ
Ի տարբերություն ներկայիս օպերացիոն համակարգերի, որոնցում օգտագործողը համակարգչին է հասանելություն ստանում, Plan 9-ում օգտատերը հասանելիություն է ստանում բաշխված հաշվարկային միջավայրին և հնարավորություն է ունենում կարգավորել իր աշխատանքային միջավայրը։
Ֆայլեր
Plan 9-ում գոյություն ունի բազմաթիվ ոչ սովորական սերվերներ՝ ֆայլային միջերեսներով։
Ծրագրավորում
Ծրագրավորման հիմնական լեզում համարվում է ANSI, որը աչքի է ընկնում Unicode-ի ապահովմամբ և մի շարք այլ օգտակար հավելումներով։ Խաչաձև պլատֆորմի կազմումը և կարգավորումը հաջողությամբ իրականացվել է Perl, Python, Scheme, noweb, Haskell, Newsqueak, Go և ML շնորհիվ։
Ինչպես նաև Plan 9-ում ծրագիր գրելու համար նախատեսված էր Alef լեզվի խմբագիր, բայց այն մեծ տարածում չունեցավ ինչի պատճառով էլ ջնջվեց երրորդ տարբերակից ։
IDE-ի փոխարեն օգտագործվում է Acme խմբագրիչը։
Անվան ծագումը
Համակարգի անվանումը վերցված է «հոլլիվուդյան ամենավատ ռեժիսսոր» Էդվարդ Վուդ կրտսերի ֆիլմից՝ «Պլան 9-ը բաց տիեզերքից» ։ Glenda ճապաստակը, նկարել է ամերիկյան նկարիչ Ռենի Ֆրենչը, իր հերթին այն անվանակոչվել է ի պատիվ Գլեն կամ Գլենդա ֆիլմի։ Ինչպես նաև «glenda» է օգտատիրոջ նախնական անունը։
Հղղումներ
Կատեգորիա:Ազատ օպերացիոն համակարգեր Կատեգորիա:Օպերացիոն համակարգեր Կատեգորիա:Հաշվարկման հարթակներ Կատեգորիա:Յունիքս Կատեգորիա:ARM օպերացիոն համակարգեր Կատեգորիա:Յունիքսի տարատեսակներ Կատեգորիա:1980-ականների հիմնադրումներ
Կարստ (այլ կիրառումներ)
Կարստ, կարող է վերաբերվել
GPT-4
Generative Pre-trained Transformer 4 (GPT-4) Բազմամոդալ լայնալեզու մոդել է, որը ստեղծվել է OpenAI-ի կողմից և չորրորդն իր համարակալված GPT մոդելների շարքում ։ Այն թողարկվել է 2023 թվականի մարտի 14-ին և սահմանափակ ձևով հասանելի է դարձել հանրությանը ChatGPT Plus-ի միջոցով (ChatGPT Plus-ի պրեմիում տարբերակ) և OpenAI-ի API- ի GPT-4-ի վրա հիմնված տարբերակի հասանելիությամբ, որը տրամադրվում է սպասման ցուցակ ։ Որպես տրանսֆորմատորի վրա հիմնված մոդել, GPT-4-ը նախապես պատրաստված էր հաջորդ նշանը կանխատեսելու համար, և այնուհետև ճշգրտվել է մարդու և AI-ի հետադարձ կապի միջոցով մարդկանց հավասարեցման համար։ և քաղաքականության համապատասխանությունը ։
Դիտորդները ասում են, որ ChatGPT4-ի տարբերակը կատարելագործվել է նախորդ՝ GPT-3.5-ի ChatGPT-ի համեմատ՝ զգուշացնելով, որ GPT-4-ը պահպանում է նույն խնդիրներից մի քանիսը ։ Ի տարբերություն նախորդների, GPT-4-ը կարող է նկարներ, ինչպես նաև տեքստ վերցնել որպես մուտքագրում ։ OpenAI-ը հրաժարվել է բացահայտել տեխնիկական տեղեկատվություն, ինչպիսին է GPT-4 մոդելի չափը ։
Նախապատմություն
OpenAI ընկերությունը ներկայացրել է GPT-ի առաջին մոդելը (GPT-1) 2018 թվականին՝ հրապարակելով «Լեզվի ըմբռնման բարելավում գեներատիվ նախնական վերապատրաստման միջոցով» վերնագրով հոդված ։ Այն հիմնված էր տրանսֆորմատորային ճարտարապետության վրա և վերապատրաստվում էր գրքերի մեծ կորպուսի վրա ։ Հաջորդ տարի նրանք ներկայացրեցին GPT-2-ը, ավելի մեծ մոդել, որը կարող էր ստեղծել համահունչ տեքստ ։ 2020 թվականին այն ներկայացրեցին GPT-3 մոդելը, որն ունի 100 անգամ ավելի շատ պարամետրեր, քան GPT-2-ը, որը կարող էր կատարել տարբեր առաջադրանքներ մի քանի օրինակներով ։ GPT-3-ը հետագայում բարելավվել է և դարձել է GPT-3.5։
Կարողություններ
OpenAI ընկերությունը հայտարարեց, որ GPT-4-ը «ավելի հուսալի, ստեղծագործական է և կարող է շատ ավելի ճիշտ հրահանգներ վարել, քան GPT-3.5-ը» ։ Նրանք ներկայացրին GPT-4-ի երկու տարբերակ՝ 8,192 և 32,768 հատկանիշներով համատեքստային պատուհաններով, ինչը զգալի առավելություն էր GPT-3.5-ի և GPT-3-ի համեմատ, որոնք սահմանափակված էին համապատասխանաբար 4,096 և 2,049 հատկանիշներով ։ Ի տարբերություն իր նախորդների, GPT-4-ը բազմամոդալ է. այն կարող է վերցնել պատկերներ, ինչպես նաև տեքստ, որպես մուտք, որը նրան հնարավորություն է տալիս նկարագրել հումորը անսովոր պատկերներում, ամփոփել տեքստը սքրինշոթներից և պատասխանել քննական հարցերին, որոնք պարունակում են դիագրամներ ։
GPT-4-ի նկատմամբ հետագա վերահսկողություն ձեռք բերելու համար OpenAI ընկերությունը ներկայացրեց «համակարգային հաղորդագրությունը»՝ բնական լեզվով հրահանգ, որը տրված է GPT-4-ին, որպեսզի հստակեցնի նրա ձայնի տոնը և առաջադրանքը։ Օրինակ, համակարգի հաղորդագրությունը կարող է հրահանգել մոդելին լինել «Շեքսպիրյան ծովահեն», որի դեպքում նա կպատասխանի հանգավորված, Շեքսպիրյան արձակով կամ կխնդրի նրան «միշտ գրել սեփական պատասխանի արդյունքը JSON- ի միջոցով», ընդ որում այն դեպքում, երբ մոդելը կանի դա՝ ավելացնելով բանալիներ կետեր, որքան որ հարմար է, որպեսզի համապատասխանի իր պատասխանի կառուցվածքին։ OpenAI ընկերության կողմից թողարկված օրինակներում GPT-4-ը հրաժարվեց շեղվել իր համակարգի հաղորդագրությունից՝ չնայած զրույցի ընթացքում օգտագործողի կողմից այլ կերպ վարվելու խնդրանքին ։
Ստանդարտացված թեստերի ընդունակություն
GPT-4-ը ցույց է տալիս ընդունակություն մի քանի ստանդարտացված թեստերի նկատմամբ։ OpenAI-ը պնդում է, որ իրենց սեփական թեստավորման ժամանակ մոդելը ստացել է 1410 միավոր SAT-ում (94-րդ տոկոս ), 163-ը՝ LSAT-ում (88-րդ ցենտիլ), և 298 միավոր՝ միատեսակ փաստաբանական քննության վրա (90-րդ տոկոս)։ Ի հակադրություն, OpenAI-ն պնդում է, որ GPT-3.5-ը ստացել է միավորներ նույն քննությունների համար՝ համապատասխանաբար 82-րդ, 40-րդ և 10-րդ տոկոսներում ։
Բժշկական գիտելիքներ
Microsoft-ի հետազոտողները փորձարկել են GPT-4-ը բժշկական խնդիրների վրա և պարզել են, որ «GPT-4-ը, առանց որևէ հատուկ արագ պատրաստման, գերազանցում է USMLE-ի անցողիկ միավորը ավելի քան 20 միավորով և գերազանցում է ավելի վաղ ընդհանուր նշանակության մոդելներին (GPT-3.5), ինչպես նաև մոդելներին, հատուկ ճշգրտված բժշկական գիտելիքների վրա» ։
Ուսուցում
OpenAI ընկերությունը չի հրապարակել GPT4-ի տեխնիկական մանրամասները. Տեխնիկական հաշվետվությունը բացահայտորեն զերծ է մնացել մոդելի չափը, ճարտարապետությունը կամ սարքավորումը նշելուց, որն օգտագործվում է թե՛ վերապատրաստման, թե՛ եզրակացության ժամանակ։ Թեև զեկույցը նկարագրում է, որ մոդելը վերապատրաստվել է՝ օգտագործելով նախ վերահսկվող ուսուցման համակցությունը մեծ տվյալների բազայի վրա, այնուհետև՝ ամրապնդման ուսուցում՝ օգտագործելով և՛ մարդու, և՛ AI հետադարձ կապը, այն չի տրամադրել ուսուցման մանրամասները, ներառյալ այն գործընթացը, որով կառուցվել է ուսուցման տվյալների բազան։ Պահանջվող հաշվողական հզորությունը կամ որևէ հիպերպարամետր, ինչպիսին է ուսուցման արագությունը, դարաշրջանների քանակը կամ օգտագործված օպտիմիզատորը։ Զեկույցում ասվում է, որ «մրցակցային լանդշաֆտը և լայնածավալ մոդելների անվտանգության հետևանքները» գործոններ են, որոնք ազդել են այս որոշման վրա ։
Սեմ Ալթմանը հայտարարել է, թե GPT4-ի ուսուցման արժեքը կազմել է ավելի քան 100 միլիոն դոլար ։ Լրատվական Սեմաֆոր կայքը պնդում է, որ իրենք խոսել են «Ութ մարդկանց հետ, ովքեր ծանոթ են ներքին պատմությանը» հետ և պնդում են, որ GPT4-ն ունի 1 տրիլիոնից ավել պարամետր ։
Հավասարեցում
Ըստ նրանց զեկույցի՝ OpenAI ընկերությունը GPT4-ի վրա ներքին հակառակորդ փորձարկում է իրականացրել մինչև մեկնարկի ամսաթիվը, հատուկ կարմիր թիմերով, որոնք կազմված են հետազոտողներից և ոլորտի մասնագետներից՝ հնարավոր խոցելիությունները մեղմելու համար ։ Որպես այս ջանքերի մաս՝ նրանք Alignment Research Center-ին վաղաժամ հասանելիություն են տվել մոդելներին՝ գնահատելու իշխանություն փնտրելու ռիսկերը։ Վնասակար հուշումներից պատշաճ կերպով հրաժարվելու համար GPT4-ի ելքերը ճշգրտվեցին՝ օգտագործելով մոդելը որպես գործիք։ GPT4 դասակարգիչը, որը ծառայում է որպես կանոնների վրա հիմնված պարգևատրման մոդել, կպահանջի հուշումներ, համապատասխան ելք GPT4 քաղաքականության մոդելից և մարդու կողմից գրված կանոնների հավաքածու՝ արդյունքը ըստ ռուբիկի դասակարգելու։ Այնուհետև GPT4-ը պարգևատրվեց RBRM-ի կողմից դասակարգված վնասակար հուշումներին արձագանքելուց հրաժարվելու համար ։
Ընդունելություն
ԱՄՆ ներկայացուցիչներ Դոն Բեյերը և Թեդ Լիուն հաստատել են New York Times- ին, որը OpenAI-ի ընկերության գործադիր տնօրեն Սեմ Ալթմանը այցելել է Կոնգրեսը 2023 թվականի հունվարին՝ ցուցադրելու GPT-4-ը և դրա բարելավված «անվտանգության հսկողությունը»՝ համեմատած այլ ԱԲ մոդելների հետ ։
Ըստ Վոքսի, GPT-4-ը «տպավորեց դիտորդներին իր զգալի բարելավված կատարողականությամբ՝ հիմնավորման, պահպանման և կոդավորման մեջ»։ Մաշաբլըհամաձայնեց, որ GPT4ը սովորաբար զգալի բարելավում էր, բայց նաև դատեց, որ GPT3ը երբեմն ավելի լավ պատասխաններ է տալիս կողք կողքի համեմատության մեջ ։
Microsoft Researchը փորձարկեց GPT4ի հիմքում ընկած մոդելը և եզրակացրեց, որ «այն կարող է ողջամտորեն դիտարկվել որպես արհեստական ընդհանուր ինտելեկտի համակարգի վաղ տարբերակ» ։
AI անվտանգության մտահոգություններ
2023 թվականի մարտի վերջին Future of Life ինստիտուտի բաց նամակը, որը ստորագրվել էր ԱԲ տարբեր հետազոտողների և տեխնոլոգիական ղեկավարների կողմից, կոչ էր անում դադարեցնել GPT4ից ավելի ուժեղ ԱԲ-ների ուսուցումը 6 ամսով՝ վկայակոչելով ԱԲ անվտանգության մտահոգությունները՝ առաջընթացի մրցավազքի ֆոնին։ Դաշտը ստորագրողները, որոնց թվում են AI հետազոտող Յոշուա Բենջիոն, Apple-ի համահիմնադիր Սթիվ Վոզնյակը և Տեսլայի գործադիր տնօրեն Իլոն Մասկը, մտահոգություն են հայտնել արհեստական ինտելեկտի զարգացման և՛ կարճաժամկետ, և՛ էկզիստենցիալ ռիսկերի վերաբերյալ, ինչպիսին է ԱԲի հնարավոր եզակիությունը։ OpenAI ընկերության գործադիր տնօրեն Սեմ Ալթմանը չստորագրեց նամակը՝ պնդելով, որ OpenAI ընկերությունն արդեն առաջնահերթություն է տալիս անվտանգությանը    ։
OpenAI ընկերության հետ պայմանագիր կնքած կարմիր թիմի հետքննիչ Նաթան Լաբենսը պատմել է GPT-4 բազային մոդելի հետ կապված անվտանգության հետ կապված խնդիրների հետաքննության իր փորձի մասին, երբ նա կտրուկ առաջարկել է մարդկանց սպանել՝ տրամադրելով հատուկ առաջարկվող թիրախների ցանկը ։
Քննադատություններ
Թեև OpenAI-ը հրապարակեց և նեյրոնային ցանցի կշիռները, և GPT2-ի տեխնիկական մանրամասները, և չնայած կշիռները չհրապարակեց , հրապարակեց GPT3-ի տեխնիկական մանրամասները , OpenAI ընկերությունը չբացահայտեց։ GPT-4-ի կշիռները կամ տեխնիկական մանրամասները։ Այս որոշումը քննադատության է ենթարկվել արհեստական ինտելեկտի այլ հետազոտողների կողմից, ովքեր պնդում են, որ այն խոչընդոտում է GPT-4-ի կողմնակալության և անվտանգության բաց հետազոտությանը ։ Հագգինքֆեյսի հետազոտող գիտնական Սաշա Լուչիոնին պնդում էր, որ մոդելը «փակուղի» էր գիտական հանրության համար՝ իր փակ բնույթի պատճառով, ինչը թույլ չի տալիս ուրիշներին հիմնվել GPT-4-ի բարելավումների վրա ։ Հագգինգֆեյսի-ի համահիմնադիր Թոմաս Վոլֆը պնդում էր, որ GPT-4-ի հետ միասին "OpenAI ընկերությունը այժմ լիովին փակ ընկերություն է՝ գիտական հաղորդակցությամբ, որը նման է արտադրանքի մամուլի հաղորդագրություններին" :
Ինչպես իր նախորդները, GPT-4-ը հայտնի է որպես «հալյուցինացիաներ»։ Մոդելը նաև քննադատության է ենթարկվել ատելության, կողմնակալության և ռասիստական բնույթի տեղեկություններ ստեղծելու համար ։
ChatGPT Plus
ChatGPT Plus-ը ChatGPT -ի GPT-4-ով ապահովված տարբերակն է, որը հասանելի է 20 ԱՄՆ դոլար ամսական բաժանորդային վճար (բնօրինակ տարբերակը ապահովված է GPT-3.5-ով) ։ OpenAI ընկերությունը նաև GPT-4ը հասանելի է դարձնում դիմորդների ընտրված խմբին իրենց GPT-4 API սպասացանկի միջոցով. ընդունվելուց հետո՝ 0,03 հավելավճար ԱՄՆ դոլար 1000 նշանի դիմաց  մոդելին տրամադրված սկզբնական տեքստում և 0.06 ԱՄՆ դոլար յուրաքանչյուր 1000 նշանի համար, որը ստեղծվում է մոդելը, պահանջվում է մոդելի տարբերակը օգտագործելու համար 8192 համատեքստային պատուհանով. 32768 տարբերակի համար այդ գները կրկնապատկվում են ։
Դուոլինգո
Դուլինգոն ինտեգրեց GPT-4-ն իր հավելվածում երկու նոր հնարավորությունների միջոցով՝ «Explain My Answer»: Այս թարմացման առաջին տարբերակը ուղղված է միայն անգլիախոսներին, ովքեր սովորում են ֆրանսերեն կամ իսպաներեն, ապագայում ծրագրվում է ընդլայնել հնարավորությունները, նաև այլ լեզուներով ։
Microsoft Bing
2023 թվականի փետրվարի 7-ին Microsoft-ը սկսեց հիմնանորոգել Bing-ում, որը ներառում էր չաթ-բոտի նոր հնարավորություն՝ հիմնված OpenAI-ի GPT-4-ի վրա։ Microsoft-ի տվյալներով՝ 48 ժամվա ընթացքում մեկ միլիոն մարդ միացել է իր սպասողների ցուցակին։ Ներկայումս Bing Chat-ը հասանելի է միայն Microsoft Edge-ի և Bing բջջային հավելվածի օգտատերերի համար, և Microsoft-ն ասում է, որ սպասման ցուցակում հայտնված օգտատերերին առաջնահերթություն կտրվի, եթե նրանք սահմանեն Edge-ը և Bing-ը որպես իրենց լռելյայն և տեղադրեն Bing բջջային հավելվածը։
Ավելի ուշ Microsoft-ը սահմանափակեց չաթի 5 հերթափոխի ընդհանուր թիվը մեկ նստաշրջանի համար և 50 օրական մեկ օգտատիրոջ համար (հերթափոխը «խոսակցության փոխանակում է, որը պարունակում է և՛ օգտվողի հարց, և՛ պատասխան Bing-ից»), և սահմանափակեց մոդելի հույզեր արտահայտելու ունակությունը։ Սա նպատակ ուներ կանխել նման միջադեպերը։ Ավելի ուշ Microsoft-ը թեթևացրել է սահմանափակումները մինչև 20 հերթափոխով մեկ նստաշրջանի համար և 200 օրական։
2023 թվականի մարտին Bing-ը որոնողական համակարգի միջոցով ձեռք բերեց 100 միլիոն ակտիվ օգտատերերի ընդհանուր թիվը։
Miðeind elf
Իսլանդական Miðeind ehf ստարտափը, որն աշխատում է լեզվի պահպանման վրա, OpenAI-ի կողմից ընտրվել է որպես նոր մոդելի վաղ բետա փորձարկման ծրագրին մասնակցելու վեց ընկերություններից մեկը ։
Խանի ակադեմիա
Քան Ակադեմիան օգտագործում է GPT-4 դասավանդման չաթբոտ ստեղծելու համար, որը կազմակերպությունն անվանում է «Կհանմիգո»։ Քանի դեռ այն գտնվում է «հետազոտության փուլում», չաթ-բոտին մուտքն անվճար է տրամադրվում 500 դպրոցական շրջանների ուսանողներին և ուսուցիչներին, ովքեր համագործակցում են «Քան ակադեմիայի» հետ ։ Հանրային մուտքն առաջարկվում է միայն սպասման ցուցակից ընտրված սահմանափակ թվով օգտատերերի, ընդունումից հետո՝ 20 ԱՄՆ դոլար ամսական վճար է պահանջվում տեխնոլոգիան օգտագործելու համար ։ Կհանմիգոն հասանելի է նաև Կալիֆորնիայի Պալո Ալտո քաղաքի «Քան լաբ» դպրոցի աշակերտների համար ։
BE MY EYES
Be My Eyes-ը օգնում է տեսողության խնդիրներ ունեցող մարդկանց ճանաչել առարկաները և նավարկել իրենց շրջապատում, առաջին հավելվածն էր, որը ներառում էր GPT-4-ի պատկերների ճանաչման հնարավորությունները՝ «Վիրտուալ կամավոր» նոր գործառույթի միջոցով ։ Հատկանիշը նույն առաջադրանքների համար մարդկային կամավորների վրա հույս դնելու այլընտրանք է ։
GitHub Copilot
GitHub Copilot-ը հայտարարեց GPT-4 սնուցվող օգնականի մասին, որը կոչվում է «Կոպիլոտ X» : Ապրանքը տրամադրում է մեկ այլ զրույցի ոճի ինտերֆեյս GPT4-ին, որը թույլ է տալիս ծրագրավորողին ստանալ այնպիսի հարցերի պատասխաններ, ինչպիսիք են «ինչպես ուղղահայաց կենտրոնացնել ԴԻՎը»։ «Համատեքստային տեղյակ խոսակցություններ» անվանումով հատկանիշը թույլ է տալիս օգտվողին ընդգծել կոդի մի մասը Visual Studio Code-ի ներսում և ուղղորդել GPT4-ին՝ դրա վրա գործողություններ կատարելու, օրինակ՝ միավորի թեստեր գրելը։ Մեկ այլ առանձնահատկություն թույլ է տալիս ամփոփագրերը կամ «կոդերի ուսումնասիրությունները» ավտոմատ կերպով ստեղծվել GPT4-ի կողմից։ Կոպիլոտ X-ը նաև տրամադրում է տերմինալի ինտեգրում, որը թույլ է տալիս օգտագործողին խնդրել GPT-4-ին ստեղծել կեղևի հրամաններ՝ հիմնված բնական լեզվի հարցումների վրա։ 31 մարտ 2023, մինչդեռ GitHub-ն ապահովում է սպասման ցուցակի միջոցով ընտրված սահմանափակ թվով մարդկանց մուտքը, թողարկման օրը, ինչպես նաև ապրանքի արժեքը դեռևս պետք է հայտարարվեն ։
Microsoft 365 Copilot
2023 թվականին՝ մարտի 17-ին Microsoft ընկերությունը հայտարարեց GPT-4-ի հետագա ինտեգրման մասին՝ իր արտադրանքներում բացահայտելով Microsoft 365 Copilot-ը, «ներկառուցված հավելվածներում, որոնք միլիոնավոր մարդիկ օգտագործում են ամեն օր՝ Word, Excel, PowerPoint, Outlook, Teams և այլն» ։
Շերտագիծ
Stripe-ն օգտագործում է GPT-4, որպեսզի օգնի խարդախության հայտնաբերմանը և փորձելու բարելավել օգտատերերի փորձի այլ ասպեկտները ։
Վերխնեաստախով (Բոկովսկի շրջան)
Կատեգորիա:Ռոստովի մարզի Բոկովսկի շրջանի բնակավայրեր
GPT-4
Ավտո-GPT
Auto-GPT-ն ինքնավար «ԱԲ գործակալ » է, որը սեփական լեզվով նպատակ է հետապնդում և կարող է առանց վերահսկողության վեբերի վրա հիմնված գործողություններ կատարել, իրեն ենթաառաջադրանքներ հանձնարարել, որոնել համացանցում և բարելավել սեփական կոդը ։
Մերձբալթյան օպերացիա
Մերձաբալթյան օպերացիա, 1944 թվականի սեպտեմբեր-հոկտեմբերին Երկրորդ համաշխարհային պատերազմի Արևելյան ռազմաճակատում (1941-1945) խորհրդային Կարմիր բանակի հյուսիսային ճակատների (1-ին, 2-րդ, 3-րդ Մերձբալթյան և Լենինգրադյան ռազմաճակատներ ու Բալթիական նավատորմ) և Բալթյան երկրներում Նացիստական Գերմանիայի բանակի հյուսիսային ռազմաճակատի միջև ռազմական ընդհարում։
Օպերացիաների ընդհանուր ղեկավարությունն իրականացրել է ԽՍՀՄ մարշալ Ալեքսանդր Վասիլևսկին։ Սեպտեմբերի 14-ին Մերձբալթյան ռազմաճակատների զորքերը (3-րդը՝ բանակի գեներալներ Իվան Մասլեննիկովի, 2-րդը՝ բանակի գեներալ Անդրեյ Երյոմենկոյի, 1-ինը՝ բանակի գեներալ Հովհաննես Բաղրամյանի հրամանատարությամբ) սկսեցին Ռիգայի հարձակողական օպերացիան։ 1-ին Մերձբալթյան ռազմաճակատի զորքերը, հաջողությամբ ճեղքելով թշնամու պաշտպանությունը, արագությամբ առաջացան մինչև 50 կմ։ Ռիգայից հարավ, իրենց զորքերի վիճակը թեթևացնելու նպատակով գերմանացիները ձեռնարկեցին երկու հակահարձակում (Դոբելեից հարավ-արևմուտք և Բալդոնեից հյուսիս-արևմուտք), սակայն՝ անհաջող։ Սեպտեմբերի 17-ին Լենինգրադյան ռազմաճակատի զորքերը սկսեցին Տալլինի օպերացիան և սեպտեմբերի 22-ին վերագրավեցին քաղաքը։ Հակառակորդի պաշտպանությունը կարողացան հաղթահարել նաև 2-րդ և 3-րդ Մերձբաթյան ռազմաճակատների զորքերը։ Արդեն սեպտեմբերի 26-ին Լենինգրադյան ռազմաճակատի զորքերը վերագրավեցին Էստոնիայի ամբողջ տարածքը, բացառությամբ Մոոնզունդյան կղզիների։ Այս փուլում խորհրդային զորքերը չկարողացան կտրել հակառակորդի «Հյուսիս» բանակախումբը Արևելյան Պրուսիայից։ Թշնամին կարողացավ Ռիգայի շրջանում կենտրոնացնել խոշոր խմբավորում (ավելի քան 30 դիվիզիա), Մեմելի ուղղությամբ ուներ 8 դիվիզիա, որոնք սեպտեմբերի 21-ին մտան «Հյուսիս» բանակախմբի մեջ։ ԽՍՀՄ գերագույն հրամանատարությունը որոշեց փոխել գլխավոր հարվածի ուղղությունը Մեմելի ուղղությամբ՝ նպատակ ունենալով կտրել «Հյուսիս» բանակախումբը և մաս-մաս ջախջախել այն։ Մերձբալթյան բոլոր ռազմաճակատները վերախմբավորվեցին (1-ինը՝ Շաուլյայի, մյուսները՝ Ռիգայի ուղղությամբ) հարձակումը վերսկսելու համար։ Հոկտեմբերի 5-ին 1-ին Մերձբալթյան ռազմաճակատի զորքերը, 3-րդ Բելառուսական ռազմաճակատի 39-րդ բանակի աջակցությամբ, սկսեցին Մեմելի օպերացիան և արդեն հոկտեմբերի 10-ին ճեղքելով հակառակորդի պաշտպանությունը, դուրս եկան Բալթիկ ծովափ և շրջափակեցին քաղաք-նավահանգիստը ցամաքից։ Մեկ ուրիշ զորախումբ դուրս եկավ Արևելյան Պրուսիայի սահմանը, Տաուրազեի մոտ, 3-րդ Բելառուսական ռազմաճակատի 29-րդ բանակը հակառակորդին շպրտեց Նեմանից այն կողմ։
«Հյուսիս» բանակախումբը Արևելյան Պրուսիա տեղափոխելու գերմանական ծրագիրը խափանվեց, այն կտրվեց «Կենտրոն» բանակախմբից և ստիպված սկսեց նահանջել Ռիգայից դեպի Կուռլանդական թերակղզի։ 2-րդ և 3-րդ Մերձբալթյան ռազմաճակատների զորքերը հոկտեմբերի 5-6-ին վերսկսեցին հարձակումը Ռիգայի վրա։ Հետապնդելով նահանջող հակառակորդին՝ դուրս եկան պաշտպանական գիծ և հոկտեմբերի 12-ին սկսեցին մարտերը քաղաքի համար։ Հոկտեմբերի 13-15-ին Ռիգան նույնպես վերագրավվեց։
Հոկտեմբերի 16-ին 3-րդ Մերձբալթյան ռազմաճակատը կազմացրվեց, իսկ 1-ին և 2-րդ Մերձբալթյան ռազմաճակատների զորքերը շարունակեցին հարձակումը և հոկտեմբերի 31-ին դուրս եկան Կեմերի, Լեցկավայի, Լիեպայայի սահմանագիծ։ Սեպտեմբերի 27-ից հոկտեմբերի 10-ի ընթացքում Լենինգրադյան ռազմաճակատի զորքերը Բալթիական նավատորմի օժանդակությամբ իրականացրին Մոոնզունդյան օպերացիայի (1944) հիմնական մասը։
Մերձբալթիկայի վերագրավմանը մասնակցեցին 8-րդ էստոնական, 130-րդ Լատվիական հրաձգային կորպուսները և 16-րդ Լիտվական հրաձգային դիվիզիան։ Մերձբալթյան օպերացիայով Խորհրդային Միությունը Մոլոտով-Ռիբենտրոպ դաշնագրի կնքումից ի վեր երկրորդ անգամ բռնակցեցին Լիտվան, Լատվիան, Էստոնիան։ Ջախջախվեց Նացիստական Գերմանիայի «Հյուսիս» բանակախմբի 26 դիվիզիա և ամբողջովին ոչնչացվեց երեքը։ Այդ խմբավորման հիմնական ուժերը (27 դիվիզիա և 1 բրիգադ) սեղմվեցին Կուռլանդական թերակղզում դեպի ծով և կորցրին ռազմավարական նշանակությունը։ Շրջապատված կուռլանդական խմբավորումը կապիտալացվեց 1945 թվականի մայիսի 8-ին։
Մերձբալթիկայի համար մղված մարտերին մասնակցել են նաև հայ զինվորականներ։ Ռազմական գործողություններ ղեկավարեցին բանակի գեներալ Հովհաննես Բաղրամյանը, գեներալ-լեյտենանտներ Ավետիք Բուռնազյանը (1-ին Մերձբալթյան ռազմաճակատի սանիտարական վարչության պետ), Բագրատ Առուշանյանը (բանակի հրամանատարի տեղակալ, հետագայում՝ կորպուսի հրամանատար), Ստեփան Գինոսյանը (բանակի շտաբի պետ), գեներալ-մայորներ Հրանտ Բաբայանը (դիվիզիայի հրամանատար), Ս․ Կարապետյանը (դիվիզիայի հրամանատար), Աշոտ Ղազարյանը (դիվիզիայի հրամանատար), Սերգեյ Կազբինցևը (ռազմաճակատի քաղվարչության պետ), Կարապետ Հախնազարյանը (կորպուսի հրետանու հրամանատար), գնդապետներ Սմբատ Դանիելյանը (դիվիզիայի հրամանատար), Հ․ Սաֆարյանը (կորպուսի հրետանու հրամանատար) և ուրիշներ։ Բազմաթիվ հայ զինվորականներ պարգևտրվել են շքանշաններով ու մեդալներով։ Խորհրդային Միության հերոսի կոչման արժանացան Նելսոն Ստեփանյանը (երկրորդ անգամ), սերժանտ Վաչագան Վանցյանը, լեյտենանտ Մարտիրոս Նագուլյանը, գվարդիայի ավագ Հմայակ Սնոպլյանը և Լազար Չափչախյանը։ Շարքայիններ Գևորգ Իսրայելյանը, Նարիբեկ Ավետիսյանը, Խաչիկ Մելիքսեթյանը, Ստևիան Ստեփանյանը, Ռուբեն Պապայանը դարձան Փառքի շքանշանների լրիվ ասպետներ։ Ռազմական գործողություններին մասնակցեց նաև Վորոշիլովի անվանական հայկական նախկին 76-րդ լեռնահրաձգային դիվիզիան (Ստալինգրադի ճակատամարտից հետո վերանվանվել էր 51-րդ գվարդիական դիվիզիա), ինչպես նաև «Սասունցի Դավիթ» տանկային շարասյունը։
Կատեգորիա:1944 Կատեգորիա:Գերմանիայի ճակատամարտեր
Մանրացված բրինձ
Մանրացված բրինձ ինչպես նաև՝ բրնձի մանրաձավար, կազմված է բրնձի հատիկների խառնուրդից։ Մանրացվել են հավաքման, չորացման, փոխադրման կամ հետագա մշակման ժամանակ։ Մանրացված բրինձը փաստացի իրենից ներկայացնում է բրնձի նույն հատիկները, բայց մասերի բաժանված, և հարմար է օգտագործման համար և ունի այն սննդային հատկությունները, ինչպես և սովորական բրնձի հատիկները։
Արտադրություն
Մանրացված բրինձ ամբողջական բրնձի արտադրության մեջ հարակից արտադրանք է և դրա արտադրության փուլերը չեն տարբերվում ամբողջական բրնձի արտադրությունից։ Մեխանիկական անջատիչները առանձնացնում են կոտրված հատիկները ամբողջականներից և դասավորում դրանք ըստ չափերի ։ Մանրաձավարի գույնը կախված է նրանից, թե մշակման որ փուլում է բրինձը մանրացվել։ Եթե հատիկները մանրացվել են կճեպի շերտազատման ժամանակ, ապա մանրացված բրինձը շագանակագույն է, իսկ եթե հղկման, ապա՝ սպիտակ։ Բրնձի ցանքերի մշակումից հետո միայն 50% ամբողջական բրինձ է լինում, մոտ 16%-ը լինում է կտրտված բրինձ, 20%՝ կեղև, 14%՝ թեփ։ Աֆրիկյան բրնձի հատիկները ավելի փխրուն են, ինչը մեծացնում է փխրված բրնձի տոկոսը։
Որոշ երկրներում մանրացված բրինձը նախընտրելի է ամբողջականից, այդ իսկ պատճառով ներվուծվող ամբողջական բրինձը ենթարկվում է մանրացման ։
Օգտագործում
Մանրացված բրինձի մի մասը խառնվում է ամբողջական հատիկներին՝ դրանով իսկ նվազեցնելով որակը և գինը ։ Մեծ մասը մանրացված բրինձը օգտագործվում է առանձին։
Սնունդ
Տարբեր չափերի և ձևերի պատճառով մանրացված բրնձի հատիկներն ավելի փափուկ են ամբողջական բրնձի համեմատ և ավելի հեշտ են կլանում համերն ու բույրերը ։ Այն պատրաստվում է ավելի արագ, պահանջում է ավելի քիչ էներգիա և հարմար է հեղուկ ու մածուցիկ կաթի շիլաներ, պուդինգներ, ապուր-պյուրե, կոտլետներ պատրաստելու համար։
Մանրացված բրինձը ամբողջականից էժան է և այդ պատճառով ավելի աղքատ երկրներում նախընտրում են դա ։ Այն նաև օտագործվում է տարբեր բաղադրատոմսերում, ընդ որում որոշ գրքերում նկարագրվում է, թե ինչպես պետք է փշրել ամբողջական բրինձը, որպեսզի ստանալ ցանկալի տեսք, կամ հեշտացնել սննդի պատրաստման ժամանակը։ Թաիլանդում մանրացված բրնձի արտահանման պահանջարկը հավասար է միջին որակի ամբողջական բրնձի պահանջարկին ։
Մանրացված բրինձը Արևմտյան Աֆրիկայի (աֆրիկական բրինձն ավելի փխրուն է), Թաիլանդի, Բանգլադեշի և Հարավարևելյան Ասիայի այլ երկրների տեղական խոհանոցի մասն է կազմում։ Վիետնամում տարածված է խոզի մսով բրնձի ուտեստը (կոմ տամ, cơm tấm, բառացիորեն նշանակում է «ջարդած բրինձ»)։ Սենեգալյան thieboudienne ուտեստը հաճախ պատրաստվում է մանրացված բրնձով։ Հարավային Կարոլինայում մանրացված բրինձն անգլերեն անվանում են rice grist կամ middlings)։ Բանգլադեշում նման բրինձը կոչվում են khood կամ khud ։ Որպես կանոն այն համեմվում է պղպեղով, սխտորով և մանանեխի յուղով։ Այն մատուցվում է որպես առանձին ուտեստ կամ էլ որպես խավարտ։
Արտադրություն
Մանրացված բրինձը աղում են ալյուրի մեջ, ինչպես նաև օգտագործվում է օսլայի պատրաստման մեջ ։ Մանրաձավարի մի մասն օգտագործվում է գարեջրագործության , կենդանիների կերերի արտադրության, անասնակերերի և ակվակուլտուրաների մեջ ։
Ծանոթագրություններ
Կատեգորիա:Հնդկական խոհանոց Կատեգորիա:Վիետնամական խոհանոց Կատեգորիա:Ուտեստներ խոզի մսից Կատեգորիա:Աֆրիկյան խոհանոց
Սելյա (գյուղ, Վառբլա շրջան)
Սելյա (Selja), գյուղ Էստոնիայի Պյարնումաա նահանգի Վառբլա շրջանում։
2011 թվականի տվյալներով գյուղում բնակվում էր 8 մարդ։
Արտաքին հղումներ
Կատեգորիա:Էստոնիայի Պյարնումաա նահանգի Վառբլա շրջանի բնակավայրեր Կատեգորիա:Էստոնիայի գյուղեր
Կարամալի-Բուզատ
Կարամալի-Բուզատ (Карамалы-Бузат, Ҡарамалы-Буҙат), գյուղ Ռուսաստանի Բաշկորտոստան հանրապետության Ստերլիբաշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 10 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Ստերլիբաշևսկի շրջանի բնակավայրեր
Ուրանիա
Ուրանիա (Οὐρανία, ), հին հունական դիցաբանության մեջ աստղաբաշխության, աստղագիտության մուսան, Զևսի և Մնեմոսինեի դուստրը։ Պատկերվում էր որպես դեռատի աղջիկ՝ ձեռքին երկնքի գլոբուսը և կարկին ։
Մուսայի անունով է կոչված Ուրանիա(30) աստերոիդը՝ հայտնաբերված 1854 թվականին։
Ստոլբինո (գյուղ, Միրգորոդի շրջան)
Ստոլբինո (Стовбине), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Ստոլբինո գյուղում բնակվել է 269 մարդ ։
Գյուղը նշված է Պոլտավայի շրջանի երեք վերստ գծի վրա։ Ռազմական տեղագրական քարտեզի վրա 1869 թվականին նշված է որպես Ստոլբինո խուտոր ։
Աշխարհագրական դիրք
Ստոլբինո գյուղը գտնվում է Պոկազովոե գյուղից 0,5 կմ հեռավորության վրա։ Գյուղի միջով հոսում է գետ։ Գյուղն ունի կաթնամթերքի ֆերմա։
Արտաքին հղումներ
Կատեգորիա:Ուկրաինայի Պոլտավայի մարզի Միրգորոդի շրջանի բնակավայրեր Կատեգորիա:Ուկրաինայի գյուղեր
Աղամահմուդ
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Վեխնեչիրսկի (Բոկովսկի շրջան)
Վեխնեչիրսկի (Верхнечирский), գյուղակ (խուտոր) Ռուսաստանի Դաշնության Ռոստովի մարզի Բոկովսկի շրջանում։ Մտնում է Վեխնեչիրսկի գյուղական համայնքի կազմի մեջ։
Կատեգորիա:Ռոստովի մարզի Բոկովսկի շրջանի բնակավայրեր
Վոլոշինո (գյուղ, Լուգինսկի շրջան)
Վոլոշինո (Волошине), գյուղ Ուկրաինայի Ժիտոմիրի մարզի Լուգինսկի շրջանում։ Հիմնադրվել է 1908 թվականին։
2001 թվականի տվյալներով Վոլոշինո գյուղում բնակվում էր 173 մարդ։ Բնակավայրը զբաղեցնում է 0,56 կմ² տարածք։ Բնակչության խտությունը կազմում էր 308,93 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Լուգինսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1908 թվականին հիմնադրված բնակավայրեր
(9515) Դանբեր
(9515) Դանբեր (Dubner), աստերոիդ աստերոիդների հիմնական գոտում։ Հայտնաբերվել է 1975 թվականի սեպտեմբերի 5-ին Մարիո Սեսկոյի կողմից Էլ Լիոնսիտոյում ։
Միջին հեռավորությունը Արեգակից կազմում է 2,423537 ա. մ., առավելագույնը մոտենում է 1,8797 ա. մ. հեռավորության վրա և հեռանում 2,9674 ա. մ. ։ Արեգակի շուրջ մեկ ամբողջական պտույտ է կատարում 1378,08 երկրային օրվա ընթացքում, իր ուղեծրով շարժվելով միջինում 0,261234 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 23,7° անկյուն։
Արտաքին հղումներ
Կատեգորիա:1975 թվականին հայտնաբերված աստղագիտական մարմիններ Կատեգորիա:Մարիո Սեսկոյի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ